Diari Oficial de la Generalitat Valenciana


Sumari del DOGV 6618, del 28-09-2011 (2011/9599)

Notificació de la sentència dictada en el judici ordinari número 537/2007.
--------------------------------------------------------------------------

### Dades del document

Número de DOGV
:   6618

Data del DOGV
:   28-09-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/9599


Organisme emissor
:   Jutjat de Primera Instància Número 2 de Torrevieja

Tipus de document
:   Edicte

Notificació de la sentència dictada en el judici ordinari número 537/2007. [2011/9599]  
Assumpte civil 000537/2007  
Part demandant: Miguel Gómez Ortiz i Carmen Boj Buendía.  
Part demandada: Sociedad de Gestión Pórtico Playa, SL.  
Sobre: ordinaris.  
En el judici a què es fa referència, s'ha dictat la sentència que té l'encapçalament i la dispositiva que, literalment, són com segueix:  
«Sentència número 231/2011  
Jutgessa que la dicta: María Carmen Ramis Alario.  
Lloc: Torrevieja.  
Data: 5 de maig de 2011.  
Part demandant: Miguel Gómez Ortiz i Carmen Boj Buendía.  
Advocat: -  
Procurador: Vicente Giménez Viudes.  
Part demandada: Sociedad de Gestión Pórtico Playa, SL.  
Advocat: -  
Procurador: -  
Objecte del judici: ordinaris.  
Dispositiva  
Mitjançant aquesta sentència estime de forma íntegra la demanda interposada pel procurador el senyor Giménez Viudes, en nom i representació de Miguel Gómez Ortiz i Carmen Boj Buendía, contra l'entitat Sociedad de Gestión Pórtico Playa, SL, i en conseqüència:  
  
Declare que els actors han complit amb les obligacions assumides en el contracte de compravenda celebrat en data 16 de maig de 2003, que el demandat no ha complit l'obligació assumida de transmetre la propietat d'un dels habitatges en construcció i, en virtut d'això, condemne l'entitat Sociedad de Gestión Pórtico Playa, SL, a sotmetre's a aquesta declaració, i ha de:  
  
1. Comparéixer davant notari per a atorgar escriptura pública de dació en pagament a favor de Miguel Gómez Ortiz i Carmen Boj Buendía, de la finca registral número 116.865 del Registre de la Propietat número 2 de Torrevieja (Alacant) a fi de disposar de títol públic inscriptible d'acord amb el que s'ha pactat, dins del termini de 15 dies des del dictat d'aquesta declaració.  
2. A fi que execute les obres que calga perquè la finca registral número 116.865 del Registre de la Propietat número 2 de Torrevieja (Alacant) siga susceptible de destinar-se a la finalitat que li és propi i comptar amb tots els elements necessaris per al seu ús i gaudi adequats, en els termes previstos en els plànols del document 4 de la demanda, dins del termini d'un mes.  
Condemne l'entitat Promociones Jutoma, SL, al pagament de les costes causades en aquest judici.  
Mode d'impugnació: mitjançant un recurs d'apel·lació davant de l'Audiència Provincial d'Alacant (article 455 LECn). El recurs s'ha de preparar mitjançant un escrit que cal presentar en aquest Jutjat dins del termini de cinc dies hàbils, comptador des de l'endemà de la notificació, que es limite a esmentar la resolució objecte d'apel·lació, on es manifeste la voluntat de recórrer-hi, amb la indicació dels pronunciaments que s'impugnen (article 457.2 LECn). La part haurà de dipositar la quantitat de cinquanta euros (50 €) en el compte de Banesto número 4438514832493/7, i acreditar aquesta consignació. No s'admetrà a tràmit cap recurs que no tinga el dipòsit constituït.  
Aquesta és la sentència, que pronuncie, mane i firme».  
Atés que es desconeix el domicili o la residència actuals de la part demandada, mitjançant la diligència d'ordenació d'1 de setembre de 2011, el secretari judicial, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte en aquest diari oficial per a portar a efecte la diligència de notificació de la sentència de data 5 de maig de 2011 a la part demandada, Sociedad de Gestión Pórtico Playa, SL.  
  
  
Torrevieja, 1 de setembre de 2011.- La secretària judicial: Purificación Guillamón Ayala.